CELEX: 52018PC0725
Language: hu
Date: 2018-11-06
Title: Javaslat A TANÁCS VÉGREHAJTÁSI HATÁROZATA a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról

EURÓPAI BIZOTTSÁG
            Brüsszel, 2018.11.6.
            COM(2018) 725 final
            2018/0381(NLE)
            Javaslat
            A TANÁCS VÉGREHAJTÁSI HATÁROZATA
            a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: héairányelv
                  1
               ) 395. cikkének (1) bekezdése értelmében a Tanács – a Bizottság javaslata alapján – bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
            
            
               A Bizottságnál 2018. június 20-án iktatott levelében a Lett Köztársaság (a továbbiakban: Lettország) felhatalmazást kért arra, hogy a továbbiakban is alkalmazhasson egy, a héairányelvnek a héa megfizetésére kötelezett személy fogalmát meghatározó 193. cikkétől eltérő intézkedést. A Bizottságnál 2018. augusztus 17-én iktatott levelében Lettország a 2015. december 10-i (EU) 2015/2396 tanácsi végrehajtási határozat
                  2
                által módosított 2009. december 7-i 2009/1008/EU tanácsi végrehajtási határozat
                  3
                2. cikkében előírtak szerint jelentést küldött az intézkedés alkalmazásáról.
            
            
               A héairányelv 395. cikke (2) bekezdésének megfelelően a Bizottság 2018. szeptember 7-én kelt levelében tájékoztatta a többi tagállamot Lettország kérelméről. A Bizottság 2018. szeptember 10-én kelt levelében értesítette Lettországot arról, hogy a kérelem elbírálásához szükséges valamennyi információval rendelkezik.
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv 193. cikke általános szabályként előírja, hogy rendes körülmények között a hozzáadottérték-adót a termékértékesítést vagy szolgáltatást végző adóalany köteles megfizetni.
               
               
                  A héairányelv 395. cikke értelmében a tagállamok a Tanács felhatalmazása alapján a héairányelv rendelkezéseitől eltérő intézkedéseket alkalmazhatnak a hozzáadottérték-adó beszedésének egyszerűsítésére, illetve az adócsalás és az adókikerülés bizonyos formáinak megelőzésére.
               
               
                  Lettország kérelmezte, hogy továbbra is fordított adózási mechanizmust alkalmazhasson a faügyletekre, azaz a héafizetésre az a személy legyen kötelezett, akinek részére az érintett termékeket értékesítették, illetve szolgáltatásokat nyújtották.
               
               
                  A Lettországra vonatkozó eltérő intézkedést eredetileg a 2006. január 24-i 2006/42/EK tanácsi határozat
                     4
                   engedélyezte 2009. december 31-ig, majd a 2009. december 7-i 2009/1008/EU tanácsi végrehajtási határozat
                     5
                   2012. december 31-ig. Az eltérés alkalmazására vonatkozó engedélyt ezt követően a 2013. január 22-i 2013/55/EU tanácsi végrehajtási határozat
                     6
                   2015. december 31-ig, valamint a 2015. december 10-i (EU) 2015/2396 tanácsi végrehajtási határozat
                     7
                   2018. december 31-ig meghosszabbította.
               
               
                  Lettország szerint a fapiac, amely a gazdaságának egyik legfontosabb ágazata, különösen érzékeny a héacsalásra, mivel nagy számú helyi kisvállalkozás és egyéni beszállító uralja. A piac és a részt vevő vállalkozások jellege alkalmat teremtett a héacsalásra, amit a lett adóhatóságok nehezen tudtak ellenőrizni. Az ilyen visszaélések elleni küzdelem érdekében bevezették a fordított adózási mechanizmust a faügyletekre, ami nagyon hatékonynak bizonyult, és az ágazatban jelentős mértékben csökkentette a csalásokat. 
               
               
                  Ezen túlmenően a szóban forgó különös intézkedés nem gyakorol negatív hatást a végső fogyasztói szinten beszedett héabevételek teljes összegére, ezért Lettország szerint nem érinti hátrányosan az Unió héaalapú saját forrásait.
               
               
                  Az eltéréseket általában korlátozott időtartamra adják meg, ami lehetővé teszi annak értékelését, hogy a különös intézkedés megfelelő és hatékony-e, valamint a tagállamoknak időt biztosít az adott probléma megoldására irányuló más hagyományos intézkedések bevezetésére az eltérő intézkedés lejártáig, hogy ezáltal az eltérés meghosszabbítása feleslegessé váljon. A fordított adózási mechanizmus alkalmazását lehetővé tevő eltérés csak kivételesen, a csalások által érintett konkrét területeken adható meg, és csak végső eszközként szolgálhat. 
               
               
                  Figyelemmel a változatlan jogi és ténybeli helyzetre a Bizottság az eltérő intézkedés egy utolsó alkalommal történő meghosszabbítását javasolja, ami lehetővé teszi Lettország számára, hogy azt 2021. december 31-ig továbbra is alkalmazza. Ezen eltérés lejártáig Lettországnak más hagyományos intézkedéseket kell végrehajtania a fakitermelési ágazatban elkövetett héacsalások elleni küzdelem és azok megelőzése érdekében. Következésképpen a szóban forgó értékesítések tekintetében nem lesz szükség a 2006/112/EK irányelv 193. cikkétől való további eltérésre. 
               
            
            
               •Összhang a szabályozási terület jelenlegi rendelkezéseivel
            
            
               
                  A héairányelv 193. cikkéhez kapcsolódó hasonló eltérésekre más tagállamok is kaptak engedélyt.
               
               
                  A javasolt intézkedés tehát összhangban van a héairányelv hatályos rendelkezéseivel. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
         
         
            
               
                  A héairányelv 395. cikke.
               
            
            
               •Szubszidiaritás (nem kizárólagos hatáskör esetén) 
            
            
               
                  A héairányelvnek a javaslat alapját képező rendelkezésére tekintettel a szubszidiaritás elve nem alkalmazható.
               
            
            
               •Arányosság
            
            
               
                  A határozat engedélyt ad egy tagállam számára annak saját kérelme alapján, kötelezettséget tehát nem keletkeztet. 
               
            
            
               Tekintettel az eltérés korlátozott alkalmazási területére, a különös intézkedés arányban áll a kitűzött céllal.
            
            
               •A jogi aktus típusának megválasztása
            
            
               Javasolt eszköz: tanácsi végrehajtási határozat.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös rendelkezésektől kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Konzultáció az érdekelt felekkel
            
            
               
                  A javaslat alapját a Lettország által benyújtott kérelem képezi, és az csak ezt a tagállamot érinti.
               
            
            
               •Szakértői vélemények beszerzése és felhasználása
            
            
               
                  Külső szakértők bevonására nem volt szükség.
               
            
            
               •Hatásvizsgálat
            
            
               
                  A javasolt tanácsi végrehajtási határozat felhatalmazza Lettországot, hogy a faügyletekre továbbra is fordított adózási mechanizmust alkalmazzon. Az eredeti eltérés alapjául szolgáló helyzet továbbra is fennáll. Lettország állítása szerint annak ellenére, hogy a fordított adózás bevezetése óta csökkent a fa piacán előforduló héacsalások száma, a kockázat továbbra is fennáll. 
               
               
                  Lettország szerint az intézkedés meghosszabbítása a végső fogyasztói szinten beszedett héabevételek teljes összegére nem gyakorol negatív hatást, és így nem érinti hátrányosan az Unió héaalapú saját forrásait.
               
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre. 
            
            
               5.TOVÁBBI ELEMEK
            
         
         
            
               A javaslat korlátozott időre szól.
            
            
               2018/0381 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  8
                és különösen annak 395. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/42/EK tanácsi határozat
                  9
                felhatalmazta Lettországot arra, hogy a 77/388/EGK irányelv
                  10
                21. cikke (1) bekezdésének a) pontjától eltérő intézkedést alkalmazzon, és a faügyletek esetében 2009. december 31-ig az áru átvevőjét vagy a szolgáltatás címzettjét jelöljék meg a hozzáadottérték-adó (héa) megfizetésére kötelezett személyként. A 2009/1008/EU tanácsi végrehajtási határozat
                  11
                felhatalmazta Lettországot arra, hogy a 2006/112/EK irányelv 193. cikkétől eltérve a faügyletek esetében 2012. december 31-ig továbbra is az áru átvevőjét vagy a szolgáltatás címzettjét jelöljék meg a héa megfizetésére kötelezett személyként. Az eltérő intézkedés alkalmazására vonatkozó engedélyt ezt követően a 2013/55/EU tanácsi végrehajtási határozat
                  12
                2015. december 31-ig, majd az (EU) 2015/2396 tanácsi végrehajtási határozat
                  13
                2018. december 31-ig meghosszabbította. 
            
            
               (2)A Bizottságnál 2018. június 20-án iktatott levelében Lettország felhatalmazást kért arra, hogy a továbbiakban is alkalmazhasson egy, a 2006/112/EK irányelv 193. cikkétől eltérő intézkedést a faügyletekre vonatkozóan. A Bizottságnál 2018. augusztus 17-én iktatott levelében Lettország jelentést küldött a Bizottság számára az intézkedés alkalmazásáról a 2009/1008/EU tanácsi végrehajtási határozat 2. cikkének második albekezdésében előírtak szerint.
            
            
               (3)A 2006/112/EK irányelv 395. cikke (2) bekezdése második albekezdésének megfelelően a Bizottság 2018. szeptember 7-én kelt levelében tájékoztatta a többi tagállamot Lettország kérelméről. A Bizottság 2018. szeptember 10-én kelt levelében értesítette Lettországot arról, hogy a kérelem elbírálásához szükséges valamennyi információval rendelkezik.
            
            
               (4)Lettország szerint a fapiac, amely a gazdaságának egyik legfontosabb ágazata, különösen érzékeny a héacsalásra, mivel nagy számú helyi kisvállalkozás és egyéni beszállító uralja. A piac és a részt vevő vállalkozások jellege alkalmat teremtett a héacsalásra, amit a lett adóhatóságok nehezen tudtak ellenőrizni. Az ilyen visszaélések elleni küzdelem érdekében bevezették a fordított adózási mechanizmust a faügyletekre, ami nagyon hatékonynak bizonyult, és az ágazatban jelentős mértékben csökkentette a csalásokat. 
            
            
               (5)Ezért indokolt felhatalmazni Lettországot arra, hogy további meghatározott időtartamra, 2021. december 31-ig alkalmazza az eltérő intézkedést. 
            
            
               (6)Az eltérések engedélyezése általában korlátozott időre szól annak érdekében, hogy fel lehessen mérni, hogy az eltérő intézkedés megfelelő és eredményes-e. Az eltérések a tagállamok számára időt biztosítanak az adott probléma megoldását célzó más hagyományos intézkedések bevezetésére az eltérő intézkedés lejártáig, ezáltal az eltérés meghosszabbítása feleslegessé válik. A fordított adózási mechanizmus alkalmazását lehetővé tevő eltérés csak kivételesen, a csalások által érintett konkrét területeken adható meg, és csak végső eszközként szolgálhat. Lettországnak ezért az eltérés lejártáig más hagyományos intézkedéseket kell alkalmaznia a fakitermelési ágazatban elkövetett héacsalások elleni küzdelem és azok megelőzése érdekében, következésképpen a szóban forgó értékesítések tekintetében nem lesz szükség a 2006/112/EK irányelv 193. cikkétől való további eltérésre.
            
            
               (7)Az eltérő intézkedésnek nem lesz kedvezőtlen hatása az Unió héából származó saját forrásaira.
            
            
               (8)A 2009/1008/EU végrehajtási határozatot ezért ennek megfelelően módosítani kell,
            
            
               ELFOGADTA EZT A HATÁROZATOT: 
            
            
               1. cikk
            
         
         
            
               A 2009/1008/EU végrehajtási határozat 2. cikkének helyébe a következő szöveg lép:
            
            
               „2. cikk
            
            
               Ezt a határozatot 2021. december 31-ig kell alkalmazni.”
            
            
               2. cikk
            
            
               Ezt a határozatot 2019. január 1-jétől kell alkalmazni.
            
            
               3. cikk
            
            
               Ennek a határozatnak a Lett Köztársaság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 347., 2006.12.11., 1. o.
               
               
                  
                     (2)
                  
                        HL L 332., 2015.12.18., 142. o.
               
               
                  
                     (3)
                  
                        HL L 347., 2009.12.24., 30. o.
               
               
                  
                     (4)
                  
                        HL L 25., 2006.1.28., 31. o.
               
               
                  
                     (5)
                  
                        HL L 347., 2009.12.24., 30. o.
               
               
                  
                     (6)
                  
                        HL L 22., 2013.1.25., 16. o.
               
               
                  
                     (7)
                  
                        HL L 332., 2015.12.18., 142. o.
               
               
                  
                     (8)
                  
                        HL L 347., 2006.12.11., 1. o.
               
               
                  
                     (9)
                  
                        HL L 25., 2006.1.28., 31. o.
               
               
                  
                     (10)
                  
                        A Tanács 77/388/EGK hatodik irányelve (1977. május 17.) a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás (HL L 145., 1977.6.13., 1. o.).
               
               
                  
                     (11)
                  
                        A Tanács 2009/1008/EU végrehajtási határozata (2009. december 7.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról (HL L 347., 2009.12.24., 30. o.).
               
               
                  
                     (12)
                  
                        A Tanács 2013/55/EU végrehajtási határozata (2013. január 22.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról (HL L 22., 2013.1.25., 16. o.).
               
               
                  
                     (13)
                  
                        A Tanács (EU) 2015/2396 végrehajtási határozata (2015. december 10.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról (HL L 332., 2015.12.18., 142. o.).